CELEX: 32021Q0618(01)
Language: da
Date: 2021-01-15 00:00:00
Title: Afgørelse truffet af Det Europæiske Atomenergifællesskabs Forsyningsagentur om vedtagelse af agenturets reglement om de nærmere regler vedrørende sammenholdelse af udbud af og efterspørgsel efter malme, udgangsmaterialer og specielle fissile materialer, og om ophævelse af Det Europæiske Atomenergifællesskabs Forsyningsagenturs reglement af 5. maj 1960, som ændret ved forordning af 15. juli 1975

18.6.2021   
               
               
                  DA
               
               
                  Den Europæiske Unions Tidende
               
               
                  L 218/56
               
            
         Afgørelse truffet af Det Europæiske Atomenergifællesskabs Forsyningsagentur om vedtagelse af agenturets reglement om de nærmere regler vedrørende sammenholdelse af udbud af og efterspørgsel efter malme, udgangsmaterialer og specielle fissile materialer, og om ophævelse af Det Europæiske Atomenergifællesskabs Forsyningsagenturs reglement af 5. maj 1960, som ændret ved forordning af 15. juli 1975
         FORSYNINGSAGENTURET HAR —
         under henvisning til traktaten om oprettelse af Det Europæiske Atomenergifællesskab, særlig artikel 2, litra d), artikel 52 og 55 samt artikel 60, stk. 6,
         under henvisning til vedtægterne for Euratoms Forsyningsagentur, der er fastsat ved Rådets afgørelse nr. 2008/114/EF, Euratom af 12. februar 2008 (1), særlig artikel 13, stk. 3, litra a),
         under henvisning til Kommissionens forordning (Euratom) nr. 66/2006 af 16. januar 2006 om undtagelse fra reglerne i kapitlet om forsyning ved overførsel af små mængder malme, udgangsmaterialer og specielle fissile materialer (2),
         under henvisning til udtalelsen, som agenturets Rådgivende Udvalg, behørigt hørt og indkaldt, afgav om det foreslåede nye reglement den 13. maj 2016, og
         ud fra følgende betragtninger:
         
                     (1)
                  
                  
                     Det Europæiske Atomenergifællesskab sørger i henhold til artikel 2 i traktaten om oprettelse af Det Europæiske Atomenergifællesskab (»traktaten«) for regelmæssig og ligelig forsyning med malme og nukleart brændsel til alle brugere i Fællesskabet gennem en fælles forsyningspolitik efter princippet om lige adgang til forsyningskilder.
                  
               
                     (2)
                  
                  
                     Med den fælles forsyningspolitik for øje blev der ved traktatens kapitel 6 oprettet et forsyningsagentur (»agenturet« eller »Euratoms Forsyningsagentur«).
                  
               
                     (3)
                  
                  
                     Energiforsyningssikkerhed, som er agenturets hovedformål, er et centralt mål for Unionens energipolitik, jf. artikel 194 i traktaten om Den Europæiske Unions funktionsmåde. Dette bekræftes i Kommissionens meddelelse om den europæiske energisikkerhedsstrategi (3), der blev vedtaget i 2014 og godkendt af Rådet.
                  
               
                     (4)
                  
                  
                     I overensstemmelse med traktatens artikel 60, stk. 6, udfærdiger agenturet et reglement, som kræver Kommissionens godkendelse, og som fastlægger vilkårene for sammenholdelse af tilbud og ordrer.
                  
               
                     (5)
                  
                  
                     Agenturets gældende reglement blev vedtaget i 1960 (4) og delvist ændret i 1975 (5).
                  
               
                     (6)
                  
                  
                     Siden 1970'erne har udviklingen af nye brændselskredsløbsteknologier og -produkter, nye aktørers etablering på markedet (navnlig mellemmænd) og ny handelspraksis i væsentlig grad påvirket agenturets rolle i relation til forsyningssikkerhed med nukleare materialer. Samtidig er antallet af aktører på markedet steget betydeligt.
                  
               
                     (7)
                  
                  
                     Agenturets vedtægter, der blev opstillet i 2008, styrkede dets rolle i forbindelse med markedsovervågning og tilvejebringelse af relevant ekspertise, information og rådgivning til Fællesskabet, hvilket øgede agenturets behov for at have et fuldstændigt og ajourført kendskab til markedet for nukleare materialer og tjenester, herunder tendenserne på verdensmarkedet.
                  
               
                     (8)
                  
                  
                     Som følge af ovenstående udvikling giver reglementet af 1960/1975 ikke længere agenturet mulighed for at reagere på udviklingen på det nukleare marked, hvilket kan bringe agenturets evne til at udføre sine opgaver i fare.
                  
               
                     (9)
                  
                  
                     Reglementet vil skulle tilpasses for at øge retssikkerheden for industrien, medlemsstaterne og Europa-Kommissionen og for at sætte agenturet i stand til at sørge for en passende dataindsamling til dets markedsobservatorium.
                  
               
                     (10)
                  
                  
                     I henhold til traktatens artikel 55 har agenturet ret til at modtage alle oplysninger, som er nødvendige for udøvelsen af dets optionsret og dets eneret til at afslutte kontrakter om leverancer.
                  
               
                     (11)
                  
                  
                     Ved varetagelsen af sine opgaver handler agenturet i overensstemmelse med principperne om ikkeforskelsbehandling og lige adgang til forsyningskilder.
                  
               
                     (12)
                  
                  
                     Procedurerne for at sammenholde udbud og efterspørgsel vil skulle fastlægges på en måde, der gør det muligt at opfylde behovene i forskellige forsyningssituationer.
                  
               
                     (13)
                  
                  
                     Direkte kontrakter mellem brugere, producenter og mellemmænd bør opretholdes, så længe brugerne i Fællesskabet sikres en regelmæssig forsyning med nukleart materiale.
                  
               
                     (14)
                  
                  
                     På baggrund af ovenstående tog agenturet initiativ til at ajourføre sit reglement i samarbejde med sine interessenter. Agenturets Rådgivende Udvalg, der blev behørigt indkaldt og hørt den 13. maj 2016, afgav en positiv udtalelse om det nye reglement.
                  
               
                     (15)
                  
                  
                     Ifølge agenturets vedtægter skal dets reglement vedtages ved, at agenturets generaldirektør træffer en afgørelse, som skal godkendes af Kommissionen.
                  
               
                     (16)
                  
                  
                     Af klarhedshensyn bør agenturets nugældende reglement ophæves, når det nye reglement træder i kraft.
                  
               
                     (17)
                  
                  
                     Derfor bør det reglement, der er knyttet som bilag til denne afgørelse, vedtages, og når det træder i kraft, bør agenturets nugældende reglement ophæves —
                  
               VEDTAGET FØLGENDE AFGØRELSE:
         
            Artikel 1
            Det Europæiske Atomenergifællesskabs Forsyningsagenturs reglement, som det foreligger i bilaget til denne afgørelse, om de nærmere regler vedrørende sammenholdelse af udbud af og efterspørgsel efter malme, udgangsmaterialer og specielle fissile materialer vedtages herved.
         
         
            Artikel 2
            Det Europæiske Atomenergifællesskabs Forsyningsagenturs reglement om de nærmere regler vedrørende sammenholdelse af udbud af og efterspørgsel efter malme, udgangsmaterialer og specielle fissile materialer, som for indeværende er i kraft (6), ophæves, når det nye reglement træder i kraft.
         
         
            Artikel 3
            Denne afgørelse træder i kraft den 1. juli 2021, forudsat at Kommissionen godkender den. Den offentliggøres i Den Europæiske Unions Tidende sammen med Kommissionens afgørelse om godkendelse heraf.
         
         
            Udfærdiget i Luxembourg, den, 15. januar 2021.
            
               
                  På Euratoms Forsyningsagenturs vegne
               
               Agnieszka Ewa KAŹMIERCZAK
               
                  Generaldirektør
               
            
         
         
            (1)  EUT L 41 af 15.2.2008, s. 15.
         
            (2)  EUT L 11 af 17.1.2006, s. 6.
         
            (3)  COM(2014) 330 final.
         
            (4)  Euratom-Kommissionens beslutning om fastsættelse af datoen, på hvilken Euratoms forsyningsagentur skal træde i funktion og om godkendelse af den af agenturet den 5. maj 1960 udstedte forordning vedrørende sammenholdelse af tilbud og ordre på malme, udgangsmaterialer og specielle fissile materialer (EFT 32 af 11.5.1960, s. 776. — Den danske specialudgave: Serie I, kapitel 1959-1962, s. 43).
         
            (5)  EFT L 193 af 25.7.1975, s. 37.
         
            (6)  EFT 32 af 11.5.1960, s. 777, som ændret (EFT L 193 af 25.7.1975, s. 37) og berigtiget (konsolideret tekst til berigtigelser af retsakter offentliggjort i specialudgave 1952-72, s. 3 (511/60)).